Discuție:Gheorghe Zamfir

message: Legătura externă Gheorghe Zamfir cântă "Păstorul singuratic" (The Lonely Shepherd)
atunci când e accesată, duce la un film cu Woopi Goldberg. Și pe En.Wikipedia apare aceeași eroare, care nu exista în urmă cu o săptămână. Am eliminat pentru moment această legătură externă din articol. BlueMonday 31 mai 2007 08:25 (EEST)
thread_title: Eroare pe legătura externă

message: Pentru a fi considerat «articol bun», musai trebue scris PDVN, respectiv, de redus din zahar (pericol de diabet) și de menționat sursele. Alex F. (discuție) 19 februarie 2009 10:44 (EET)
thread_title:  Articol apologetic și lipsit de surse 

message: Am respins articolul rapid, conform criteriilor de respingere rapidă pentru că nu este scris cu PDVN și nu este susținut bibliografic îndeajuns (vezi mai sus).—Sebimesaj 17 martie 2009 20:00 (EET)
thread_title: Evaluare AB

message: Mă surprinde etichetarea articolului ca lipsit de surse și PDVN. Voi înlătura aceste etichete pe baza argumentelor de mai jos.
Sursele:  sunt menționate explicit la secțiunile Bibliografie și Legături externe: cărți de și despre artist, articole din ziare, site-uri de specialitate. Nu am folosit sistemul notelor de subsol, pentru că este greoi și încarcă mult textul la editare. Atâta timp cât există mai multe moduri acceptate de indicare a surselor (Note, Bibliografie, Legături externe), m-am simțit liberă să le folosesc pe cele pe care le prefer.
PDVN: textul este editat conform surselor, articolul nu îl "periază" pe Gheorghe Zamfir. Este un virtuoz al naiului și un maestru nu pentru că spun eu, ci pentru că este menționat astfel în presă în mod constant, pentru recunoașterea artistică dobândită, reflectată și prin multitudinea de premii și distincții primite în decursul carierei. Aici (secțiunea Fișe bio-bibliografice - Compozitori, litera Z) se vede cum e "periat" de Uniunea Compozitorilor și Muzicologilor din România. Îi punem și UCMR-ului eticheta PDVN?
Articol bun: nu este cazul, pentru că este vorba de un articol despre o persoană în viață, care ar trebui frecvent reactualizat. Nu există garanții că și-ar putea menține statutul în timp. BlueMonday (discuție) 1 august 2009 14:34 (EEST)
thread_title: Argumente explicite

message: Iacă prima frază din articol, cu exagerările subliniate:
„Gheorghe Zamfir (n. 6 aprilie 1941, Găești, județul Dâmbovița) este un artist român, muzician și virtuoz al naiului, supranumit Regele Naiului (? de catre cine? Cine-i Regele pianului, viorii, violei, etc.?). Exprimându-se artistic printr-un instrument aproape uitat (naiul, numit și fluierul lui Pan), reușește să cucerească aplauzele întregii planete (...deocamdată, celelalte planete așteaptă la rand). Modifică forma, construcția și tehnica naiului, lărgindu-i considerabil paleta de interpretare. Introduce naiul în toate stilurile și genurile muzicale (chiar în toate?), revoluționând sunetul la scară universală (vezi aplauzele cosmice de mai sus) și aducând naiul în atenția publicului modern. Ăsta este articol neutru? --Alex F. (discuție) 1 august 2009 21:53 (EEST)
replies: text: După cum spuneam și mai sus, nu sunt invențiile mele. Există surse bibliografice. Și apoi, nu trebuie neapărat să așteptăm să moară, ca Michael Jackson, nu? Să vedeți atunci câte personalități citabile ca surse se vor întrece în a-l "peria" pe Gheorghe Zamfir. Pun pariu că va fi și decorat postmortem, că se poartă la noi, nu-i așa? BlueMonday (discuție) 4 august 2009 11:35 (EEST)
thread_title: [[PDVN]]

message: Îmi amintesc faptul că era în anul 2000 (sau 1999) când Adrian Păunescu făcea un apel public pentru ajutorarea lui Gheorghe Zamfir. Păunescu spunea atunci că Zamfir nu mai are nici un ban și că nu are nici măcar unde să doarmă.
Ulterior, cineva mi-a spus că de fapt, Zamfir ar fi făcut ceva declarații jignitoare la adresa evreilor. Managerul averii sale ar fi fost evreu și l-ar fi „aranjat” pentru aceste spuse. Văd că într-adevăr Zamfir a făcut asemenea declarații. Ceea ce nu știm este dacă într-adevăr problemele sale au început imediat după ce a făcut declarațiile respective. Chestiunea ar merita investigată puțin, zic eu. Zamfir zice că problemele sale ar fi început din 1989, dar până în 2000 nu am auzit să fi avut probleme financiare. Ceva nu pușcă.. —  Ark25  (discuție) 27 iulie 2014 01:45 (EEST)
thread_title:  Problemele cu fiscul